משרד התחבורה והבטיחות בדרכים . הסדרת הפעילות בענף המוניות והפיקוח עליה משרד מבקר המדינה מעיר למשרד התחבורה כי עליו לשפר במידה ניכרת את מערך הבקרה על מפעילי המוניות המיוחדות, על מ נת לשפר את איכות השירות לציבור. עוד מעיר משרד מבקר המדינה כי על משרד התחבורה ליזום חקיקה ראשית אשר תסדיר את סמכויות החקירה שלו. כמו כן, מן הראוי שמשרד התחבורה ייזום שינוי חקיקה שיאפשר אכיפה מינהלית על מפעילי המוניות המיוחדות. משרד מבקר המדינה מעיר כי תשובה זו של משרד התחבורה מלמדת ביתר שאת על הצורך להסדיר בהקדם את הפעילות בענף המוניות, כדי להבטיח שהיא מתבצעת על פי החוק. משרד מבקר המדינה מעיר כי משרד התחבורה אינו אוכף כראוי את העמידה בתנאי הרישיון להפעלת קו שירות, וכי המפקח אינו משתמש בסמכותו לשלול רישיון זה - ובשל כל אלה תאגידי מוניות אשר אינם עומדים בתנאי הרישיון ממשיכים להפעיל מוניות בקווי שירות. אי-אכיפת העמידה בתנאי הרישיון לנסיעת שירות מאפשרת קיום תחבורה ציבורית "פירטית", אשר גורמ ת למשק בזבוז רב, משום שהיא מתחרה בתחבורה הציבורית המסובסדת . לדעת משרד מבקר המדינה, על משרד התחבורה לשקול לנקוט צעדים נגד מפרי החוק, עד כדי ביטול הרישיון שלהם לנסיעת שירות, על פי חומרת ההפרה של הרישיון. לדעת משרד מבקר המדינה, לא תקין שמשרד התחבורה ישלים עם הפרות חוזרות ונשנות של תנאי הרישיון. משרד מבקר המדינה מוסיף כי תשובתו של משרד התחבורה מלמדת ביתר שאת על הצורך בקידום רפורמה בענף המוניות ובהסדרה מחדש של הפעילות בו בהקדם. משרד מבקר המדינה מעיר למשרד התחבורה כי הערבות נועדה להבטיח כי הנהג ותאגיד מוניות השירות יקיימו את תנאי הרישיון להפעלת קו שירות. חילוט הערבות בלי לדרוש ערבות חדשה עלול ליצור מצב שבו בעלי רישיון להפעלת קו שירות ולהפעלת מונית שירות ממשיכים לפעול עד למועד חידוש הרישיון, בלי שיש בידי משרד התחבורה בטוחה לקיום התחייבויותיהם. על משרד התחבורה לקבוע הסדר שלם יותר לגבי הפקדת ערבות חדשה במקום הערבות שחולטה, כתנאי להמשך ההחזקה ברישיון. משרד מבקר המדינה העלה כי מיולי 2012 ועדמאי 2013 לא טיפל משרד התחבורה כלל בתלונות שעניינן המוניות המיוחדות, אלא הפנה אותן למשטרת ישראל. משרד מבקר המדינה העלה שעד למועד סיום הביקורת, דצמבר 2014 , לא הכין משרד התחבורה תכנית כוללת לבחינת הסדרי התחבורה הציבורית ולבחינת נושא הרי שיונות להפעלת קווי השירות, לפי מכלול הצרכים התחבורתיים. זאת, על אף השינויים שחלו בהסדרי התנועה, אף שתוקפם של הרישיונות האמורים צפוי לפוג בסוף שנת 2015 , ואף שכאמור, לדעת סגנית היועצת המשפטית של משרד התחבורה, יש קושי לבצע בחוק תיקון נוסף. משרד מבקר המדינה מצא כי בשנים האחרונות תאגידי מוניות רבים חורגים באופן קבוע מהמסלולים של קווי השירות שנקבעו להן ברישיון ההפעלה (ראו פירוט ל הלן). עקב כך עלה נפח הפעילות של מוניות השירות באזורים מסוימים, והן הפכו להיות תחרותי ות לתחבורה הציבורית במקום להיות משלימות לה. כפועל יוצא, הדבר עשוי להשפיע על גובה הסובסידיות שהמדינה משלמת למפעילי התחבורה הציבורית האחרים. משרד מבקר המדינהמעיר למשרד התחבורה על שלא מימש את האפשרות לדרוש מחברת הבקרה להעסיק אחראי עיבוד נתונים. אחראי כזה היה מבצע ניתוחים סטטיסטיים של ממצאי הבקרה, ובכך מקל את ניתוח המידע על המשרד. נוסף על כך, לא עמד משרד התחבורה על מילוי דרישתו מחברת הבקרה להעסיק צוות בקרה מלא, ואף הורה לה להפחית את מספר העובדים בצוות. עמידת המשרד על קיום מלא של ההסכם הייתה מאפשרת לו לנתח את מלוא המידע הזורם אליו ולהפיק את הלקחים הנדרשים לשיפור שירותי התחבורה הציבורית. לדעת משרד מבקר המדינה , מן הראוי כי משרד התחבורה יקיים הליך תחרותי בנוגע לזכות להפעלת מוניות בקווי השירות במתכונת החדשה, כדי שיישמר עקרון השוויון, וכדי שיתאפשר לכל המעוניין בכך לקבל רישיון הפעלה. משרד מבקר המדינה העלה כי עד מאי 2013 , עת הוחל בביצוע בקרה על מוניות השירות באמצעות חברת בקרה חיצונית (ראו להלן), לא ביצע משרד התחבורה עד תאריך זה בדיקות בדבר עמידתם של מפעילי מוניות השירות בתנאי הרישיון, לא רשם להם דוחות ולא גבה מהם קנסות. עקב כך נפגעו בין היתר השירות לאזרח ויעילות הפעלתו של מערך התחבורה הציבורית. הועלה כי בתקופת ביצוע הביקורת פעלו מטעם חברת הבקרה שלושה בקרים בלבד ולא שישה, כפי שנקבע בהסכם ובתכניות העבודה. משרד מבקר המדינה העלה כי משרד התחבורה לא עמד על כך שחברת הבקרה תבצע ביקורת נקודתית לגבי מוניות שפועלות שלא במסגרת תאגיד מורשה, וכי כאשר חברת הבקרה מאתרת מוניות כאלה, היא רושמת את פרטיהן בלבד (ראו להלן). משרד מבקר המדינה מעיר כי התיקון לפקודה, שנועד להיות זמני, ובו נקבע כי כל הרישיונות יינתנו בתוך תשעה חודשים מיום פרסומו של התיקון , חסם למעשה בפני תאגידי מוניות חדשים את האפשרות לקבל רישיונות להפעלת קווי שירות ולנסיעות שירות. למרות זאת המליץ משרד התחבורה לפני שר התחבורה להאריך את תוקף הרישיונות וכן המליץ לפני הכנסת להאריך את תוקף התיקון לפקודה, בלי להתייחס לסוגיה זו. התוצאה של ההארכות החוזרות ונשנות של תוקף הרישיונות, היא פגיעה בקיום תחרות להפעלת קווים אלו על פי עקרון השוויון וחופש העיסוק. משרד מבקר המדינה העלה כי משרד התחבורה מטיל עיצומים על נהגי מוניות שירות, אולם פוטר בלא כלום את נהגי המוניות המיוחדות הפועלות כמוניות שירות בניגוד לחוק. לדעת משרד מבקר המדינה, בהטלת קנסות על נהגי מוניות שירות גם בגין עברות מינהליות, לעומת אי -הטלת קנסות על נהגי מוניות מיוחדות אפילו בגין עברות פליליות, יש אכיפה בררנית ופגיעה בעקרון השוויון. מן הראוי שמשרד התחבורה יפעיל את סמכותו וינקוט כלפי המוניות המיוחדות אמצעי אכיפה פליליים או לכל הפחות ימסור את הנתונים שבידיו למשטרה. משרד מבקר המבקר המדינה מעיר למשרד התחבורה כי הבקרה על מפעילי קווי השירות היא חלקית ולא יעילה. הבדיקה העלתה כי בקרות התצפית כמעט לא העלו ליקויים, ואילו הבקרות הסמויות העלו ליקויים. על אף האמור, לא הגדיר משרד התחב ורה לחברת הבקרה לגבי כל סוג של בקרה מהי כמות הבדיקות שנדרש ממנה לבצע, ולא נתן את דעתו לצורך להורות לחברת הבקרה לבצע בעיקר בקרות סמויות, ולא בקרות תצפית. עוד מעיר משרד מבקר המדינה כי מן הראוי שמשרד התחבורה ידרוש מחברת הבקרה לבצע את כל המוטל עליה על פי ההסכם ועל פי תכנית העבודה, יעקוב אחר פעילותה וכן ידרוש ממנה מידע מלא שיסייע לו לקבל תמונה כוללת ומדויקת לגבי פעילות מוניות השירות. נוסף על כך, על משרד התחבורה לוודא שהתועלת המופקת מהעסקתה של חברת הבקרה מצדיקה את התשלום הניתן עבור שירותיה. משרד מבקר המדינה העלה כי בניגוד לקבוע בהסכם, משרד התחבורה הוא שמקבל את התגובות על הדוחות ומטפל בהן. משרד מבקר המדינה מעיר שעל אף החשיבות שבעיבוד הנתונים ולמרות דבריו של מנהל אגף הפיקוח, לפיהם יש עומס רב על משרד התחבורה עד כדי חוסר יכולת לעבד את הנתונים, לא עמד משרד התחבורה על כך שחברת הבקרה תעקוב אחר קבלת התגובות על הדוחות מתאגידי מוניות השירות, תנתח את מכלול הנתונים העולים מהדוחות, תמסור לממונה סיכום של הניתוח ותצביע על חריגות העולות ממנו - כל זאת לצורך גיבוש המלצות לאכיפה מינהלית.
.בביקורת נמצאו ליקויים רבים הנוגעים להסדרה החוקית של הפעילות ב ענף המוניות ולפעילות של משרד התחבורה בתחום רישוי המוניות והפיקוח על פעילותן. בשנת 2005 הוסףהתיקון לפקודה, שעיקרו הסדרת הפעילות בענף המוניות. התיקון הוגדר מלכתחילה זמני בלבד, עד לשנת 2010, אולם משרד התחבורה המליץ לכנסת להאריך את תוקפו עד לסוף שנת 2015. יתרה מזאת, אף שחלו שינויים בתחבורה הציבורית, אשר הייתה להם השפעה על פעילות ענף המוניות, לא ביצע משרד התחבורה קרוב לעשר שנים בדיקה מקיפה של מצב הענף ולא הכין תכנית ליצירת תחרות בתחום התחבורה הציבורית, להסדרת הפעילות בענף המוניות ולשילובו של הענף במערך התחבורה הציבורית. עוד נמצא כי בשנים האחרונות חרגו תאגידי מוניות רבים באופן קבוע מהמסלול של קווי השירות הקבועים ברישיון ההפעלה שלהם. מצב דברים זה פגע ביעילותה של התחבור ה הציבורית דבר שעשוי להשפיע על גובה הסובסידיות שהמדינה משלמת למפעילים האחרים של תחבורה זו. גם בבקרה על המוניות נמצאו ליקויים רבים . לגבי מוניות השירות , נמצא כי עד לשנת 2013 לאנעשתה כלל בקרה על פעילותן, וכי גם כאשר התקשר משרד התחבורה עם חברת בקרה הוא לא וידא שהיא תמלא את חובותיה לפי ההסכם שנחתם עמה, כדי שהבקרה תהיה יעילה. עוד נמצא כי משרד התחבורה אינו אוכף את העמידה בתנאי הרישיון כראוי, כי המפקח אינו משתמש בסמכותו לשלול את רישיון קו השירות כאשר הדבר נדרש, וכי מערך גביית הקנסות וחילוט הערבויות אינו פועל כראוי. לגבי המוניות המיוחדות, נמצא כי משרד התחבורה אינו מבצע פעולות פיקוח יזומות על מוניות אלה למרות מספרן הרב, וכי במשך קרוב לשנה הוא לא טיפל בתלונות שעניינן מוניות אלה. על משרד התחבורה לבצע בהקדם בדיקות מקיפות לגבי מצב ענף המוניות, להכין תכנית כוללת להסדרת הפעילות בענף ולשילובו במערך התחבורה הציבורית, לשפר את מערך הבקרה ואת מערך גביית הקנסות וכן לפעול לשינוי המצב החוקי הקיים בכל הנוגע לסמכויות החקירה והאכיפה של משרד התחבורה - כל זאת על מנת לקיים שירותי תחבורה ציבורית מסודרים, איכותיים, יעילים ואמינים.